CELEX: 62011TN0640
Language: hu
Date: 2011-12-16 00:00:00
Title: T-640/11. sz. ügy: 2011. december 16-án benyújtott kereset — Boehringer Ingelheim International kontra OHIM (RELY-ABLE)

25.2.2012   
            
            
               HU
            
            
               Az Európai Unió Hivatalos Lapja
            
            
               C 58/10
            
         2011. december 16-án benyújtott kereset — Boehringer Ingelheim International kontra OHIM (RELY-ABLE)
   (T-640/11. sz. ügy)
   2012/C 58/19
   Az eljárás nyelve: angol
   
      Felek
   
   
      Felperes: Boehringer Ingelheim International GmbH (Ingelheim am Rhein, Németország) (képviselők: V. von Bomhard, A. Renck és C. Steudtner ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának 2011. szeptember 30-i, az R 756/2011-4. sz. ügyben hozott határozatát;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      Az érintett közösségi védjegy: A „RELY-ABLE” szóvédjegy a 38., 41. és 42. osztályba tartozó szolgáltatások tekintetében — IR 1044333sz. nemzetközi lajstromozás.
   
      Az elbíráló határozata: Az elbíráló az Európai Unióra kiterjedő védjegyoltalmat valamennyi bejelentett szolgáltatás tekintetében megtagadta.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 207/2009 tanácsi rendelet 7. cikke (1) bekezdése b) pontjának megsértése, mivel a fellebbezési tanács tévesen vélte úgy, hogy a bejelentett megjelölés „nem igazán különös vagy fantázia szülte” és a „reliable” szó nyilvánvaló hibás írásmódja, aminek eredményeként azt a közönség dicsérő jelzőként fogja érzékelni. A fellebbezési tanács végül hibázott, amikor elfogadta, hogy a hibás írásmód „a reklámüzenetek körében megszokott jelenség”, és hogy ez az adott ügy szempontjából releváns.